Source: http://docplayer.fi/1383741-Perhe-muurin-toisella-puolella.html
Timestamp: 2016-10-29 00:17:28+00:00
Document Index: 269816

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐PERHE MUURIN TOISELLA PUOLELLA
Download "PERHE MUURIN TOISELLA PUOLELLA"
1 2 Rikosseuraamusviraston julkaisuja 1/2003 PERHE MUURIN TOISELLA PUOLELLA Työryhmän mietintö 13 Kannen suunnittelu: Marko von Konow Kannen kuva: Mervi Hyvärinen Kuvankäsittely ja julkaisun taitto: Tiina Hestad ISSN: ISBN: Verkkojulkaisun ISBN: Vammalan kirjapaino Oy, Vammala4 Kuvailulehti Julkaisja: Rikosseuraamusvirasto Julkaisun nimi: Perhe muurin toisella puolella. Työryhmän mietintö Tiivistelmä Tekijät: Perhetyöryhmä, Vuokko Karsikas Rikosseuraamusvirasto asetti perhetyöryhmän, jonka tehtävänä oli selvittää, miten vankeinhoidossa voidaan edistää vankien ja heidän perheenjäsentensä suhteita tavoitteena turvata vangin oikeus perhesuhteen säilymiseen, lisätä vangin voimavaroja vankila-aikana, tukea vankilasta vapautuvan integroitumista yhteiskuntaan ja vähentää vangin perheelle vankeudesta koituvia haittavaikutuksia. Työryhmän määräaika oli Työryhmä katsoo, että sosiaaliset verkostot voivat olla ratkaisevassa asemassa uusien rikosten ehkäisyssä tai toisaalta uusiin rikoksiin syyllistymisessä, jos olemassa olevat ihmissuhteet ylläpitävät rikoksia. Kuntoutumista tukevat perhesuhteet ovat erittäin arvokkaita myös vankeinhoidon tavoitteita ajatellen. Vangeilla on paljon erilaisia ihmissuhdeongelmia: on puutetta hyvistä suhteista ja on rikkinäisiä sekä muuten ongelmallisia suhteita. Suurin osa vankien perhesuhteista on kuitenkin arvioitu kuntoutumista tukeviksi. Työryhmä pitää perhesuhteiden kehittämistä vankila-aikana erittäin tarpeellisena yhteistyössä yhteiskunnan perhetyön toimijoiden kanssa. Vankeinhoidon vastuu työssä rajoittuu vankeinhoidon tavoitteita tukevaan toimintaan. Vangin kokonaisvaltaiseen auttamiseen rikoksettomaan elämään voi sisältyä myös vanhemmuuden taitojen kehittäminen ja parisuhde-väkivallan vähentäminen. Vankila-aikainen perhetyö nousee kansainvälisten ihmisoikeuksia ja lasten oikeuksia koskevien julistusten ja sopimusten sekä täytäntöönpanoa koskevan lainsäädännön ja Vankeinhoitolaitoksen ja Kriminaalihuoltolaitoksen periaateohjelmassa esitettyjen tavoitteiden pohjalta. Perhetyöhön halutaan sisällyttää vankilan kaikki toiminta, jossa ollaan yhteydessä vankien perheenjäseniin. Perhetyö kuuluu useille henkilöstöryhmille. Kaikkiin vankiloihin tulee nimetä perhetyön yhdyshenkilö ja eri työntekijöiden rooli perhetyössä määritellä. Työn tehostamista varten tarvitaan virkoja tai määrärahoja ostopalveluihin. Henkilökunta tarvitsee koulutusta perhetyöhön. Perhekeskeisen toiminnan tulee perustua vankeuden alussa tehtävään riski- ja tarvearvioon, jonka perusteella tehdään rangaistusajan suunnitelma tarvittavasta ja kunkin vangin kohdalla mahdollisesta toiminnasta. Lähisuhdeväkivaltaa tulee arvioida nykyistä systemaattisemmin. Valvomattomien tapaamisten ohjeet ehdotetaan yhtenäistettävän erikseen suljetuille ja avolaitoksille. Eri tapaamismuotojen laatukriteerien vahvistaminen palvelisi toiminnan laadun kehittämistä ja ylläpitämistä. Laatukriteereissä tärkeänä kohtana on inhimillisten tapaamisolosuhteiden turvaaminen vankien lapsille. Avainsanat: Perhetyö, vankeinhoito Sarjan nimi: Rikosseuraamusviraston julkaisuja Kokonaissivumäärä 140 Kieli Suomi ISBN: ISSN: Kustantaja Jakaja Rikosseuraamusvirasto Rikosseuraamusvirasto 35 Presentationsblad Utgivare: Brottspåföljdsverket Publikation: Familjen på andra sidan om muren. Arbetsgruppsbetänkande Referat Brottspåföljdsverket tillsatte den en arbetsgrupp som fick i uppdrag att kartlägga hur man i fångvården skulle kunna stödja relationerna mellan de intagna och deras anhöriga i syfte att tillgodose de intagnas rätt till att upprätthålla relationen med deras familjer, ge dem mera resurser för tiden i anstalten, underlätta de befriades integrering i samhället och reducera de olägenheter som fängelsevistelsen medför för den intagnes anhöriga. Arbetsgruppen skulle lämna sitt betänkande senast den Arbetsgruppen anser att de sociala nätverken kan spela in på ett avgörande sätt då det gäller att förekomma återfall i brott, eller också bidra till att den frigivne begår ytterligare brott om de existerande människoförhållandena upprätthåller kriminellt beteende. Familjerelationer som stöder rehabiliteringen är av stort värde även för de mål som fångvården ställer sig. Fångarna har en hel del olika problem med sina människorelationer: de har det knappt med bra relationer och det är vanligt med splittrade eller annars problematiska relationer. Merparten av fångarnas familjerelationer har dock bedömts vara sådana att de stöder rehabiliteringen. Arbetsgruppen anser det ytterst viktigt med att utveckla familjerelationerna under anstaltstiden i samverkan med aktörerna för familjearbetet i samhället. Fångvårdens ansvar i detta begränsas till verksamhet som stöder fångvårdens målsättning. Att utveckla föräldrakompetensen och reducera våldet i parrelationerna kan vara en del av verksamhet som syftar till att lotsa den intagne till ett liv utan brott med en holistisk approach. Familjearbetet under anstaltstiden bygger på internationella deklarationer och fördrag om människorättigheter och barnens rättigheter samt på lagstiftning som gäller verkställandet av straff och de mål som står fastställda i principprogrammet för Fångvårdsväsendet och Kriminalvårdsväsendet. Familjearbetet skall omfatta anstaltens samtliga funktioner som går ut på att hålla kontakt med anhöriga till de intagna. Familjearbetet involverar ett flertal personalkategorier. En kontaktperson för familjearbetet skall utnämnas på varje anstalt och anställda skall få fastställd rollindelning i det. För en effektiv verksamhet behövs det tjänstemän som skall ha ansvaret för koordinering av familjearbetet, eller så skall fängelserna anvisas anslag för inköp av dessa tjänster. Anstaltsanställda skall få utbildning för arbete med familjerna. Den familjecentrerade verksamheten skall ha som grund den bedömning av den intagnes risker och behov som görs i början av anstaltsperioden och som ligger till grund för strafftidsplanen där aktiviteter som behövs och som är möjliga med den intagne fastställs. Våldet i nära relationer skall bedömas mera systematiskt än nu är fallet. Arbetsgruppen föreslår att anvisningarna som gäller oövervakade besök skall enhetligas och ges skilt för slutna och öppna anstalter. Fastställandet av kvalitetskriterierna för olika besöksformer skall tjäna utvecklandet och upprätthållandet av kvalitén med verksamheten. En viktig punkt i kvalitetskriterierna är att säkerställa mänskliga mötesförhållanden för barnen till de intagna. Nyckelord: Familjearbete, fångvård Seriens namn: Brottspåföljdsverkets publikationer Antalet sidor: Språk 140 Finska ISBN: Förlag Brottspåföljdsverket 4 Författare: Arbetsgrupp, Vuokko Karsikas ISSN: Distribution Brottspåföljdsverket6 Rikosseuraamusvirastolle Rikosseuraamusvirasto asetti perhetyöryhmän, jonka tehtävänä oli selvittää, miten vankeinhoidossa voidaan edistää vankien ja heidän perheenjäsentensä suhteita tavoitteena turvata vangin oikeus perhesuhteen säilymiseen, lisätä vangin voimavaroja vankila-aikana, tukea vankilasta vapautuvan integroitumista yhteiskuntaan ja vähentää vangin perheelle vankeudesta koituvia haittavaikutuksia. Työryhmän mietintöön tuli sisältyä ehdotukset 1 siitä, miten vangin mahdollisuuksia pitää yhteyttä perheeseensä voidaan edistää 2 vankiloissa käytettävistä laadukkaista perhetyön toimintatavoista ja menetelmistä sekä yhteistyöstä yhteiskunnan perhetyöstä vastaavien organisaatioiden kanssa 3 eri vaihtoehdoista vanhemmuutta ja/tai parisuhdetta tukevien ohjelmien käytössä vankeinhoidossa 4 Vilppulan vankilan asemasta perhetyön järjestämisessä 5 lähestymiskieltoon asetettujen vankien erityisongelmista ja vaadittavista toimenpiteistä niiden hoitamiseksi ja 6 esitettyjen toimenpiteiden kustannusvaikutuksista. Työryhmän puheenjohtajaksi nimitettiin ylitarkastaja/erityisasiantuntija Vuokko Karsikas Rikosseuraamusvirastosta sekä jäseniksi vankilanjohtaja Sauli Hautakangas Oulun vankilasta, sosiaalityöntekijä, sittemmin apulaisjohtaja Keijo Laine Lounais-Suomen vankilasta (ent. Turun tutkintavankila), sosiaalityöntekijä Irene Litmanen Helsingin vankilasta, ylivartija Jari Rannikko Hämeenlinnan vankilasta, pastori Jarmo Rauhala Lounais-Suomen vankilasta, psykologi Leena Saarinen Vilppulan vankilasta ja sosiaalityöntekijä, sittemmin johtava sosiaalityöntekijä Helena Halme kriminaalihuoltolaitoksen Helsingin aluetoimistosta. Sisäasiainministeriön poliisiosastoa, Helsingin sosiaalivirastoa, Helsingin seurakuntayhtymän erityisnuorisotyötä (Snellu) ja Vapautuvien Tuki ry:tä pyydettiin nimeämään edustajansa työryhmään. Yhteistyötahojen nimittämiä jäseniä olivat poliisipappi Carita Pohjolan-Pirhonen Helsingin poliisilaitokselta, perheneuvoja Virpi Sompa-Joensuu Helsingin sosiaaliviraston perheasiaintoimiston pari- ja perheterapiayksiköstä, työalajohtaja Pentti Kivinen-Aalto Snellusta ja toiminnanjohtaja Mirja-Liisa Neuvonen, sittemmin hallituksen puheenjohtaja Niina Väkeväinen Vapautuvien Tuesta. Irene Litmanen jäi pois työryhmästä lokakuussa 2002, minkä jälkeen Helsingin vankilasta osallistui sosiaalityöntekijä Pia Keckman kevääseen 2003 saakka. Rikosseuraamusviraston johtoryhmä päätti , että työryhmään kutsutaan loppuajaksi Vankeinhoidon koulutuskeskuksen edustaja. Koulutuskeskuksesta työryhmään osallistuivat koulutussuunnittelija Marjo Heikkinen ja opettaja Arja Saunamäki. 57 Työryhmän sihteeriksi määrättiin Keijo Laine ja Leena Saarinen. Työryhmä on työskennellyt siten, että kaikki jäsenet ovat keränneet tietoja ja kirjoittaneet tekstejä, joita puheenjohtaja on edelleen työstänyt. Työryhmä on kuullut seuraavia asiantuntijoita: psykologi Liisa Riittinen Mikkelin vankilasta ja ylikomisario Mikko Lampikoski sisäasiainministeriön poliisiosastolta sekä lakimies Karri Välimäki Helsingin sosiaalivirastosta ja johtaja Martti Esko kirkkohallituksen kirkon perhetyön yksiköstä. Työryhmä on tehnyt kyselyn perhetyöstä vankiloiden pastoreille, psykologeille ja sosiaalityöntekijöille sekä pyytänyt kaikilta vankiloilta perhetapaamisohjeet. Vankiloilta pyydettiin lausuntoa myös suunnitelluista eri tapaamismuotojen laatukriteereistä. Vapautuvien Tuen perheleirien osanottajilta on kysytty heidän näkemyksiään vankiloiden perhetyön kehittämistarpeesta. Työssä on käytetty myös Keijo Laineen tutkimusta perheleireistä ja Pentti Kivinen-Aallon raporttia Perhetyö nuorten vankien ja heidän omaistensa kanssa. Työryhmällä oli mahdollisuus tutustua Helsingin vankilan uusiin tapaamistiloihin. Työryhmä on kokoontunut yhteensä 12 kertaa. Työryhmän määräaika oli saakka. Rikosseuraamusviraston johtoryhmä jatkoi työryhmän määräaikaa saakka. Sosiaaliset verkostot voivat olla ratkaisevassa asemassa uusien rikosten ehkäisyssä tai toisaalta uusiin rikoksiin syyllistymisessä, jos olemassa olevat ihmissuhteet ylläpitävät rikoksia. Kuntoutumista tukevat perhesuhteet ovat erittäin arvokkaita myös vankeinhoidon tavoitteita ajatellen. Vangeilla on kuitenkin paljon erilaisia ihmissuhdeongelmia: on puutetta hyvistä suhteista ja on rikkinäisiä sekä päihde- ja rikosmyönteisiä suhteita. Työryhmä pitää perhesuhteiden hoidon kehittämistä vankila-aikana erittäin tarpeellisena yhteistyössä yhteiskunnan perhetyön toimijoiden kanssa. Työryhmä esittää perhetyön lähtökohtien ja aseman määrittelyä vankeinhoidossa, työnjaon selkiinnyttämistä yhteiskunnan perhetyön toimijoiden kanssa, perhesuhteiden hoidon kehittämistä, parisuhdeväkivallan ehkäisemistä sekä henkilökunnan koulutusta. Perhetyön tekeminen vankila-aikana nousee kansainvälisten ihmisoikeuksia ja lasten oikeuksia koskevien julistusten ja sopimusten sekä täytäntöönpanoa koskevan lainsäädännön ja Vankeinhoitolaitoksen ja Kriminaalihuoltolaitoksen periaateohjelmassa esitettyjen vankeinhoidon tavoitteiden pohjalta. Vankeinhoidon vähimmäissääntöjen mukaisesti vankien ihmisoikeuksia voidaan rajoittaa vain siinä määrin kuin vangittuna pitäminen ilmiselvästi edellyttää. Vankeinhoidon vähimmäissääntöjä sovellettaessa lähdetään siitä, että jotta vapausrangaistuksilla olisi rikollisuutta ehkäisevää vaikutusta, vankien on voitava parantaa yhteyksiään omaisiinsa. Hyvät yhteydet perheeseen auttavat vankia myös 68 paremmin kestämään vankeusaikana sekä siten parantavat vankilan ilmapiiriä ja turvallisuutta. Yhteiskunnassa perhetyö kuuluu toiminnasta vastaaville tahoille ja vankeinhoidon osuus työssä rajoittuu vankeinhoidon tavoitteita tukevaan toimintaan. Yhteistyötä vankeinhoidon ja ulkopuolisten perhetyön toimijoiden kesken tulee tehostaa. Työryhmä katsoo perhetyöhön kuuluvan vankilassa kaiken toiminnan, jossa ollaan yhteydessä vankien perheenjäseniin. Perhetyö on siten laaja-alaista ja kuuluu useille henkilöstöryhmille. Omaiset halutaan nähdä vangin voimavarana, kun suhde on myönteisesti vankia tukeva. Omaisten arvostamisen tulisi näkyä mm. tapaamistilanteissa ja heille tulisi antaa riittävästi tietoa mm. vankeinhoidon käytännöistä ottaen kuitenkin salassapitosäännökset huomioon. Työryhmä ehdottaa, että valvomattomien tapaamisten ohjeet yhtenäistetään niin pitkälle kuin mahdollista. Laatukriteerien käyttöönotolla eri tapaamismuodoille voidaan varmistaa toiminnan laadun kehittäminen ja ylläpitäminen. Laatukriteereissä tärkeänä kohtana on inhimillisten tapaamisolosuhteiden turvaaminen vankien lapsille. Perhesuhteisiin vaikuttavan toiminnan tulee perustua vankeuden alussa tehtävään riski- ja tarvearvioon, jonka perusteella tehdään rangaistusajan suunnitelma tarvittavasta ja kunkin vangin kohdalla mahdollisesta toiminnasta. Suunnitelmaan sisältyvät niin lomat ja vanhemmuuden tai parisuhteen tukeminen kuin tarpeellinen työskentely lähisuhdeväkivallan vähentämiseksi. Perheleiritoiminta on erittäin tärkeää vangeille ja heidän perheilleen, minkä vuoksi perheleirejä tulee olla riittävästi ja niiden sisältöä ja toiminnan koordinointia kehittää. Monilta vangeilta puuttuu vanhemmuuden taitoja, joiden kehittämisen tulee olla mahdollista vankila-aikana. Lähestymiskielto selvitetään yhteistyössä poliisin kanssa ja se otetaan huomioon vangin kanssa työskentelyssä mm. poistumislupien ja perhetapaamisten myöntämisessä. Työryhmä ehdottaa, että lähisuhdeväkivaltaa aletaan arvioida nykyistä systemaattisemmin sekä riski- ja tarvearvion yhteydessä että erillisellä arviointimenetelmällä. Lähisuhdeväkivaltaproblematiikkaan on tarpeen puuttua jo vankilassa ja siihen syyllistyneitä tulee ohjata myös vankilan ulkopuoliseen hoitoon. Työryhmä pitää tarkoituksenmukaisena, että kaikkiin vankiloihin nimetään perhetyön yhdyshenkilö ja eri työntekijöiden rooli perhetyössä määritellään. Asteittain on tarkoituksenmukaista perustaa kaikkiin kuuteen vankeinhoidon rakenneuudistushankkeessa suunniteltavaan aluevankilaan perhetyötä tekevän työntekijän virka perhetyön koordinointia sekä arviointi- ja ohjelmatoimintaa varten tai varata määrärahoja ostopalveluiden hankintaan. Vilppulan vankilan perhetiloja tulee hyödyntää keskitetyn ja aluevankilan perhetyön järjestämisessä. 79 Henkilökunnalle ehdotetaan järjestettävän koulutusta perhetyön perusteista vankeinhoidon perustutkinnon ja täydennyskoulutuksen yhteydessä. Täsmäkoulutuksena tarvitaan vanhemmuutta tukevien kurssien ohjaamiseen ja lähisuhdeväkivallan arviointiin ja interventioihin liittyvää koulutusta. Perhetyön kehittämistä varten tulee varata riittävästi resursseja. Suoritettuaan tehtävänsä työryhmä kunnioittaen jättää mietintönsä Rikosseuraamusvirastolle. Helsingissä 30. syyskuuta 2003 Vuokko Karsikas Helena Halme Sauli Hautakangas Pentti Kivinen-Aalto Keijo Laine Carita Pohjolan-Pirhonen Jari Rannikko Jarmo Rauhala Leena Saarinen Arja Saunamäki Virpi Sompa-Joensuu Niina Väkeväinen 810 Sisällysluettelo Kuvailulehti... 3 Presentationsblad... 4 Rikosseuraamusvirastolle Taustaa PERHE YHTEISKUNNASSA Perheen merkitys ja ongelmat perheissä Perheen merkitys lapsen kasvuympäristönä Perhe käsitteenä Perheen leimautuminen ja vankeuden vaikutukset Lähisuhdeväkivalta Kansainväliset sopimukset ja lainsäädäntö Ihmisoikeudet Lasten oikeudet Suomen lainsäädäntö Vankeinhoitoa koskevat kansainväliset sopimukset Vankeinhoidon tavoitteet ja normaalisuuden periaate Yhteiskunnan perheisiin liittyvä toiminta Sosiaali- ja terveystoimi Kirkot ja uskonnolliset yhteisöt Kolmas sektori Perheitä tukeva toiminta yleensä Vankeja ja heidän omaisiaan tukeva toiminta Poliisi ja oikeushallinto Poliisin työ perheisiin liittyen Lähestymiskielto Tapaamiset poliisilaitoksella Turvallisuustalkoot Ohjelmat Parisuhteen ja muiden ihmissuhteiden kehittäminen Vanhemmuuden taidot Pari- ja lähisuhdeväkivallan ehkäisy PERHE JA VANKILA Vankien määrä ja sosiaalinen tilanne Vankien määrä ja vankilajit Vankien sosiaalinen tilanne ja ihmissuhdeongelmat Erityisvankiryhmät11 7. Vankilat, vankien sijoitus ja ulkopuoliset yhteydet Vankilat ja vankien sijoittelu Puhelinyhteydet ja kirjeenvaihto Tapaaminen Poistumisluvat Perheleirit ja muut tilaisuudet Kyselyt perheleireillä olleille Perheleiritoimintaa koskeva kysely Perhetyötä koskeva kysely Perhesuhteiden hoito vankila- ja valvonta-aikana Perhetyö eri toimintojen yhteydessä vankilassa Valvonta- ja ohjaustehtävät Sosiaalityö Sielunhoito Psykologinen tuki Perhetyö Vilppulan vankilassa Lapset Hämeenlinnan vankilassa Isä-lapsi toiminta MOVE-lähisuhdeväkivallan ehkäisyprojekti Verkostoprojektit Perhetyö Kriminaalihuoltolaitoksen valvontatyössä Perhetyö muiden maiden vankeinhoidossa Pohjoismaat Muut maat Uudistusehdotukset Vankeuslaki Vankeinhoidon rakenneuudistus TOIMENPIDE-EHDOTUKSET Perhetyön lähtökohdat ja asema vankeinhoidossa Perhetyön tavoitteet ja sisältö Arviointi ja suunnittelu Yhteydenpito vangin ja perheen välillä Perhesuhteiden hoito Perhetyön organisointi Eri tahojen työnjako perhetyössä vankien ja heidän perheidensä kanssa Henkilökunnan koulutus ja työnohjaus Muut tarvittavat toimenpiteet Ehdotusten kustannusvaikutukset Tiivistetyt toimenpide-ehdotukset12 English summary Lähdeluettelo Liite 1. Yhteydet rangaistuslaitoksen ulkopuolelle Liite 2. Hahmotelma eri tapaamismuotojen laatukriteereiksi Liite 3. Parisuhteen roolikartta Liite 4. Vanhemmuuden roolikartta Liite 5. Verkostokartta Liite 6. Väkivaltakierre Liite 7. Uhrin kanssa keskusteleminen Liite 8. Väkivallan tekijän vastuuttaminen Liite 9. Perhetyön toimijoita13 1214 1. Taustaa Vankila aiheuttaa suuria muutoksia vangin sosiaaliseen tilanteeseen. Se saattaa myös tuottaa kärsimyksiä vangin perheelle. Vangin mahdollisuus viettää tavallista perhe-elämää lakkaa vankilaan joutumisen vuoksi. Vankilassaolo saattaa aiheuttaa vangille ja hänen perheelleen merkittäviä sosiaalisia ja taloudellisia ongelmia. Toisaalta miehen vankilaan joutuminen voi merkitä helpotusta perheelle väkivaltaisessa suhteessa. Vankeinhoidossa on mahdollistettu vangin yhteydenpito perheeseensä tapaamisten, kirjeenvaihdon, puheluiden ja lomien kautta ja joskus myös perheleireillä. Erityisesti perhetapaamisilla on suuri merkitys sosiaalisten suhteiden jatkuvuuteen uskomisessa ja niiden normaalisuuden toteuttamisessa. 1 Yhteydenpitoa vangin ja hänen perheensä välillä rajoitetaan kuitenkin huomattavasti vankilasta ulospäin tapahtuvan yhteydenpidon mahdollistamien väärinkäytösten vuoksi. Tilanne on tiukentunut huumausaineiden lisääntyneen käytön myötä. Täytäntöönpanoa koskevat säädökset lähtevät siitä, että rangaistuksen ei tulisi tarpeettomasti vaikeuttaa vaan mahdollisuuksien mukaan edistää vangin sijoittumista yhteiskuntaan. 2 Vankeinhoidon tavoitteena on viime vuosina korostunut uusintarikollisuuteen vaikuttaminen, minkä johdosta vankiloissa on otettu käyttöön runsaasti erilaisia päihteettömyyteen ja rikoksettomuuteen tähtääviä ohjelmia. Vähemmälle huomiolle on jäänyt erilaisten sosiaalisten verkostojen vaikutus uusintarikollisuuteen. Perhe voi olla vangille keskeinen voimavara vankilassa ollessa ja vapautumisen jälkeen yhteiskuntaan sijoittumisessa. Hyvien perhesuhteiden ylläpito tukee vankeinhoidon tavoitteiden saavuttamista. Toisaalta tuhoisat suhteet vangin ja hänen perheenjäsentensä välillä saattavat aiheuttaa huomattavia ongelmia, ellei niihin pystytä vaikuttamaan. 1 Ulvinen, Veli-Matti, Vankilaelämän kasvatukselliset alueet vankeinhoidon tavoitteiden kehyksessä - estettyjä kuvia? - Acta Universitatis Ouluensis E Scientiae Rerum Socialium 22. Oulu 1996, 91-92, , ja Laki rangaistusten täytäntöönpanosta 1 luvun 3-4 :t. 1315 PERHE YHTEISKUNNASSA 2. Perheen merkitys ja ongelmat perheissä 2.1 Perheen merkitys lapsen kasvuympäristönä Jokainen kuuluu elämänsä aikana useimmiten sekä orientoitumisperheeseen (yksilön kasvu yhteiskunnan jäseneksi) että suvunjatkamisperheeseen (toimitaan kasvattajana sosiaalistaen lapset yhteiskunnan jäseniksi). Perheellä on lapselle perustavaa laatua oleva merkitys, sillä vanhemmat ovat yleensä lapsen ensimmäisiä ihmisiä, joihin hänellä on pysyvämmät ja kiinteämmät suhteet perhe vaikuttaa yksilön käyttäytymiseen, arvoihin, elämäntapaan lapsi oppii vuorovaikutuksen toisten ihmisten kanssa perheessä vallitsevan vuorovaikutuksen kautta samoin lapsi kohtaa yhteiskunnan ensimmäisen kerran perheen piirissä ja sieltä välittyvät yhteiskunnassa vallitsevat arvot, normit ja kulttuuri. Lapsuudenkodista saadut kokemukset vaikuttavat siihen, miten henkilö aikuisena toimii omassa perheessään, mutta perhetausta ei ehdottomasti määrää kenenkään elämää. Jokainen lapsi muovaa myös itse ympäristöään. 3 Lastenpsykiatri, professori Tuula Tamminen on jakanut turvallisen lapsuuden tekijät neljään: lapsen sisäisen turvallisuuden syntyminen, johon vaikuttavat pitkät, läheiset ihmissuhteet tunteiden merkitys kasvamisessa eli lapsi tarvitsee aikuista tunteiden jakamiseen ja hänen on saatava kokea kaikenlaisia tunteita. Aikuinen säätelee omilla tunteillaan, mitä lapsi tuntee lapsen jatkuva oppiminen: lapsi opettelee elämää ja ihmisenä olemista läheistensä kautta moraalin ja empatian kehittyminen: aikuisen tehtävä on opettaa, mikä on oikein ja väärin. 4 Perhe on monenlaisten eriävien todellisuuksien kohtauspaikka; mm. sisarusten kokemukset lapsuudenperheestä voivat olla erilaiset. Lisäksi se, miten kukin käsittää hyvän perhe-elämän, vaihtelee perheen sisälläkin. 3 Kemppainen, Sirpa (1997). Perhe lapsen kasvuympäristönä. Pro- gradu- tutkielma Tamminen, Tuula (2001) Turvallisen lapsuuden tekijät. Esitelmä Lempäälän lukiossa16 Isän merkitys lasten ja erityisesti poikien kehitykselle on erityisen tärkeää. Miehen isyys ja huolenpito lapsista vähentää merkittävästi poikien väkivaltaisia taipumuksia. Lapset eivät käyttäydy tuhoavasti eivätkä vahingoita tahallaan muita, elleivät he ole kokeneet liian paljon vaille jäämistä, pettymyksiä ja muuta psyykkistä kipua suhteessa saamaansa rakkauteen ja huolenpitoon Perhe käsitteenä Perhe instituutiona on kestänyt huolimatta sitä vastustavista ajatuksista. Perheen yksiselitteinen määritelmä on kuitenkin lähes mahdoton. Käsitteenä perhe on kulttuurisidonnainen ja sen määritteleminen aika- ja paikkasidonnainen. Ei tarvitse mennä pitkälle taaksepäin, kun ehkä yleisin perhe-sanalla tunnettu yhtälö kulttuurissamme oli isä + äiti + kaksi lasta. Nykyisin on mm. avioliitossa tai avoliitossa olevia, yksinhuoltajaperheitä, uusperheitä, lapsettomia pareja sekä yhteistaloudessa eläviä lesboja/homoja, joilla voi olla lapsia. Tulevaisuuden perhemalleja voivat olla mm. ydinperhe, hajaperhe, joka perustuu pääosin toveruuteen tai jaettuun vanhemmuuteen, sekä verkostoperhe, joka koostuu yksilöiden ystävyyspiireistä. 6 Yhteiskunnan muutos on heikentänyt perheiden lähimpiä tukijärjestelmiä ja perhe-elämää kuvaa yksityistyminen. 7 Perheen määritelmä on tärkeä vankiloille mm. perhetapaamisten johdosta. Perheellä ymmärretään yleisesti samassa taloudessa eläviä eli puhutaan perheenjäsenistä. Sukulaisuus voi olla merkittävä yhdistävä tekijä perheessä, mutta se ole ei välttämätön, vaan yhteinen nimittäjä voi olla asuminen. Asuminen samassa taloudessa tai osoitteessa ei kuitenkaan aina liitä henkilöä perheeseen. Jallinojan mukaan perusasetelma, jossa perhe muodostuu äidistä, isästä ja heidän lapsistaan, ei toteuta perhettä sosiaalisessa mielessä, vaan yhteinen asunto on perheen määrittelyssä olennainen lisäperuste. Kysymys on yhteisyydestä, joka on kuitenkin enemmän kuin yhteinen asunto. Ns. funktionalistisen selityksen mukaan ihmiset muodostavat perheitä, jotta he voisivat huolehtia nimenomaan perheelle luontuvista tehtävistä. Perheen tärkein funktio on turvata elämän ylläpito ja suvun jatkaminen. Perhettä määrittelevien tehtävien luettelot vaihtelevat, mutta muutamat tehtävät ovat useimmille luetteloille yhteisiä. Näitä ovat sukupuolielämä, jälkikasvun hoivaaminen ja kasvattaminen sekä taloudellinen yhteistyö. 8 Asen on määritellyt perheen joukoksi ihmisiä, jonka jäsenet ovat sitoutuneet huolehtimaan toistensa henkisestä ja fyysisestä hyvinvoinnista. 9 5 Sinkkonen, Jari (1998). Yhdessä isän kanssa. WSOY. Juva, Alanen, L. (1994). Perhelapsuus ja lapsen perheys - perhe lapsen näkökulmasta. Teoksessa: Näkökulmia perheeseen. Antikainen J., Haataja M-L., Korhonen, M. (toim.) Stakes. Raportteja 136. Jyväskylä, Taavitsainen, Asta - Oranen, Marjatta (1986). Perheleirit kasvatuksen tukijoina. Tutkimus Mannerheimin Lastensuojeluliiton Keski-Suomen piirissä kesinä 1984 ja 1985 toteutetuista perheleireistä. Mannerheimin Lastensuojelun Lapsiraportti A 46. Helsinki, Jallinoja, Riitta (1985). Johdatus perhesosiologiaan. WSOY. Porvoo, Asen, Eia (1995) Hyvässä ja pahassa. Perhe-elämän käsikirja. Gummerus. Jyväskylä,17 Perheen voidaan katsoa olevan ensisijaisesti psykologinen ja sosiaalinen yksikkö. Vaikka perheenjäsenet harvoin asuvat koko elämänsä yhdessä, ulkonaisista muutoksista huolimatta voi säilyä tunne siitä, ketkä kuuluvat perheeseen 10. Perhe voi synnyttää myönteisiä mielleyhtymiä, mutta se voi myös ahdistaa. Näille tunteille on yhteistä, että ne ymmärretään jonkinlaisena perhesidoksena. Perhe voidaankin määritellä ihmisiksi, jotka asuvat yhdessä ja tuntevat vahvaa yhteenkuuluvuutta. 11 Perheen tehtävät muuttuvat sen eri elämänvaiheissa. Useimmin erotettavat perhevaiheet ovat lapseton aviopari, nuori lapsiperhe, aikuistuvia lapsia sisältävä lapsiperhe, perhe josta lapset ovat irtautumassa ja perhe, josta lapset ovat irtautuneet. 12 Elämänvaiheiden erottaminen johtaa perheen tilanteen analysointiin elämänkaaren mukaan. Perheeseen sisältyy osasysteemeinä avioliitto, vanhemmuus ja sisaruus. Vanhemmuuden ja parisuhteen erottaminen auttaa jäsentämään esim. erotilannetta, jolloin parisuhde lakkaa olemasta, mutta vanhemmuus säilyy Perheen leimautuminen ja vankeuden vaikutukset Sosiaalinen kontrolli saa aikaan leimautumisen. Poikkeavuutta ja rikollisuutta ei siten olisi ilman yhteyttä sosiaalista kontrollia harjoittavaan yleisöön. Rikoksesta epäilty saatetaan julkisissa tiedotusvälineissä leimata jo ennen oikeudenkäyntiä. Poliisin käsiin tai vankilaan joutumisella onkin jo varsin suuret leimaavat vaikutukset. Osansa leimasta saavat osakseen leimattujen omaiset. Vaikka leimat olisivat erehdyksessä syntyneitä, niin niistä on vaikea irtautua. Sosiaalinen kontrolli saa aikaan tilanteen, jossa yksilö itse ryhtyy näkemään itsensä poikkeavana ja rikollisena. Hän ikään kuin leimaa itse itsensä ja alkaa käyttäytyä leiman edellyttämällä tavalla. Poikkeavuuden sosiologiassa puhutaankin itseään toteuttavista ennusteista.14 Lähiyhteisön suhtautuminen perheeseen saattaa muuttua vankeustuomion seurauksena. Ystävät tai tuttavat saattavat eristää perheen kaikesta kanssakäymisestä tai antavat ehkä ymmärtää suhtautumisen perheeseen muulla tavoin muuttuneen. 15 Vankien tyttöystävien tai vaimojen havaittiin välttävän kerto- 10 Taskinen, S., (1994). Perhe muuttuvassa maailmassa. Teoksessa: Perhe. Linna, P. (toim.) Tampereen yliopisto. Sosiaalipolitiikan laitoksen julkaisuja. Sarja C nro 6, s Jallinoja, Riitta (1985). Johdatus perhesosiologiaan. WSOY. Porvoo, Tolkki-Nikkonen, M. (1990). Parisuhde, perhesuhde, olosuhde. Mikä pitää avioliiton koossa 15 avioliittovuoden jälkeen? Helsinki. Painokaari Oy, Kivinen-Aalto, Pentti (2003). Perhetyö nuorten vankien ja heidän omaistensa kanssa. Opinnäytetyö. Diakonia-ammattikorkeakoulu, Helsingin yksikkö, Laine, Matti (1991). Johdatus kriminologiaan ja poikkeavuuden sosiologiaan. WSOY. Juva, Taavitsainen, Asta - Oranen, Marjatta (1986). Perheleirit kasvatuksen tukijoina. Tutkimus Mannerheimin Lastensuojeluliiton Keski-Suomen piirissä kesinä 1984 ja 1985 toteutetuista perheleireistä. Mannerheimin Lastensuojelun Lapsiraportti A 46. Helsinki,18 masta esimerkiksi työnantajille suhteestaan vankilassa olevaan. Syinä olivat pelko työnantajan suhtautumisen muuttumisesta ja koettu vaara irtisanomisesta, mutta myös työtoverien asenteiden pelko. 16 Kääriäisen mukaan vangin eristäminen yhteiskunnasta toteutetaan katkomalla vangin siteitä siviiliyhteiskuntaan, muun muassa perheeseen. Lisäksi vanki voi menettää työnsä, joutua taloudelliseen ahdinkoon ja tulla leimatuksi rikolliseksi. Vanki eristetään yhteiskunnasta sekä fyysisesti että henkisesti. 17 Kanssakäyminen vankeustuomion aikana omaisten kanssa vähenee oleellisesti. 18 Vapaudenriiston vuoksi vangin puoliso jää ilman läsnäolevaa aviomiestä ja lapsi isää, minkä johdosta myös vangin perhe tulee tavallaan rangaistuksi. Joskus vangin puoliso ja perhe saavat ympäristöltä jopa suuremman rangaistuksen kuin itse vanki. Rangaistus voi kostautua edelleen sosiaalisena perintönä lasten kautta sukupolvesta toiseen. Vankilarangaistuksilla on monia epäterveitä vaikutuksia perheisiin ja koko yhteiskuntaan ja ne johtavat epätoivottuihin ja ennalta odottamattomiinkin ilmiöihin ja ongelmiin. 19 Vanhemman vankeuteen joutumista voidaan verrata vanhempien erotilanteeseen, jolloin lapsi menettää kosketuksen toiseen vanhempaansa joksikin aikaa ja tapaamiset voivat olla epäsäännöllisiä sekä lyhyitä. Vanhempien ero on todennäköisesti äkkinäinen, odottamaton ja lapselle turhauttava. 20 Perheenjäsenen menetys vankeustuomion seurauksena on erilainen kuin ero tai menetys muulla tavoin. Päinvastoin kuin kuolleen omaisen poismenossa, vankilassa oleva palaa jonain päivänä; päinvastoin kuin avioerotilanteessa, vangin omainen leimautuu sosiaalisesti. 21 Vaikka vanhemmat koettavatkin monin tavoin välttyä kertomasta tai salaavat lapsiltaan vankeustuomion ja poissaolo yritetään selittää jollain muulla syyllä, lapset usein tietävät asioita huomattavasti enemmän kuin vanhemmat uskovatkaan. 22 He voivat kuulla asioista koulussa, naapureilta tai lukea lehdis- 16 Girshik, Lori B. (1996) Soledad Women. Wives of Prisoners Speak Out. Praeger Publishers. Westport. 17 Kääriäinen Juha, Seikkailijasta pummiksi, Tutkimus rikosurasta ja sosiaalisesta kontrollista, Vankeinhoidon koulutuskeskuksen julkaisuja 4/1992, Helsinki 1993, Harmainen, Salme - Ruoppila, Isto (1984). Kasvuympäristön merkitys perhesuhteiden muodostumiselle nuoressa lapsiperheessä. Mannerheimin Lastensuojeluliiton lapsiraportti A 45, Siltanen, I. (1995) Rangaistus - kostoa vai sovittamista. Ryhmätyö 3/ Richards, Martin. (1992) The separation of children and parents. Some issues and problems. Teoksessa Shaw, Roger (edit.). Prisoners children. What are the issues (4-12). Routledge. London and New York, Girshik, Lori B. (1996) Soledad Women. Wives of Prisoners Speak Out. Praeger Publishers. Westport, Richards, Martin (1992). The separation on children and parents. Some issues and problems. Teoksessa Shaw, Roger (edit.). Prisoners children. What are the issues (4-12). Routledge. London and New York,19 tä. Tällä voi olla kohtalokkaat seuraukset, sillä vanhemman äkkinäinen katoaminen voi askarruttaa lapsen mieltä kovastikin. Ne, jotka kuulivat asioista muualta kuin kotoaan, saattoivat miettiä mitä kauheuksia vankilaan joutunut toinen vanhemmista oli tehnyt. 23 Puuttuvan isän tai äidin vaikutus lapsen kehitykselle voi olla huomattava. McDermott & King pitävät ehkä tärkeimpänä tarpeena lapselle niin äidin kuin isänkin lämmintä kosketusta, jota ei voi toteuttaa vankilassa kuin lyhyin jaksoin tapaamisten aikana. Varsinkin yleisissä viikonlopputapaamisissa turhautuvat sekä henkilökunta että vieraat ja tavattavat vangit, mutta etenkin pienet lapset. 24 Pidätys ja oikeudenkäynti saattavat olla puolisolle melkoinen yllätys tai järkytys. Toisaalta perhe-elämä voi olla muutenkin ongelmallista ja jopa väkivaltaista. Perheen ristiriidat, mustasukkaisuus, taloushuolet tai päihdeongelmat voivat lopulta johtaa läheiseen tai perheenjäseneen kohdistuvaan väkivaltaan tai jopa kuolemaan ja sitä kautta ehkä vankeustuomioon. Shaw huomauttaa, että joissakin perheissä miehen vaikutus voi olla hyvinkin vahingollinen ja kielteinen niin, että miehen vankeustuomio saattaa jopa hyödyttää perhettä tai lapsia. Vankeustuomio voi myös olla perheelle tilaisuus hengähdystaukoon epäonnistuneessa tai jopa väkivaltaisessa avioliitossa. Ero puolisosta vankeustuomion aikana saattaa kuitenkin myös lujittaa suhdetta. 25 Myös lähestyvä vapautuminen aiheuttaa uusia paineita, vaikka sitä odotetaan innokkaasti. Useimmat pitkäaikaisvangit ovat vapautumiseen huonosti valmistautuneita ja kun se on käsillä, niin se voi aiheuttaa perheelle uuden kriisin. Vankeustuomion aikana perhe on muuttunut sekä sopeutunut muuttuneisiin olosuhteisiin perheenjäsenen poissa ollessa. 26 Sopeutuminen jälleen uuteen tilanteeseen voi perheelle olla hyvinkin vaikeaa. Perhe joutuu sopeutumaan miehen läsnäoloon ja mies perhe-elämään. Tämän työryhmän työskentelyä varten kartoitettiin vuonna 2002 vankilapsykologien näkemyksiä vankilaan joutuneiden henkilöiden perheiden keskeisistä ongelma-alueista. Psykologit ovat työssään kiinnittäneet huomion mm. seuraaviin seikkoihin: 23 Shaw, Roger (1992). Imprisoned fathers and the orphans of justice. Shaw, Roger (edit.) Prisoners children. What are the issues (41-49). Routledge. London and New York, McDermott, Kathleen and King, Roy D. (1992). Prison rule 102: stand by your man. The impact of penal policy on the families of prisoners. Teoksessa Shaw, Roger (edit.). Prisoners children. What are the issues (51-73). Routledge. London and New York, Shaw, Roger (1992). Imprisoned fathers and the orphans of justice. Shaw, Roger (edit.) Prisoners children. What are the issues (41-49). Routledge. London and New York, McDermott, Kathleen and King, Roy D. (1992). Prison rule 102: stand by your man. The impact of penal policy on the families of prisoners. Teoksessa Shaw, Roger (edit.). Prisoners children. What are the issues (51-73). Routledge. London and New York,20 asioista on vaikea puhua (häpeä, syyllisyys) vangin kypsymättömyys, itsekkyys, kykenemättömyys vastuuseen ja vanhemmuuteen jommankumman puolison tai molempien päihteiden käyttö parisuhdeväkivalta taloudelliset ongelmat mustasukkaisuus yhteydenpitomahdollisuuksien vähäisyys vanki voi pakottaa läheisen tulemaan tapaamisiin ja mahdollisesti tuomaan kiellettyjä aineita epärealistiset odotukset tilanteen suhteen läheisriippuvuus tukiverkostojen irrallisuus ja vähäisyys vapautumisen lähestyessä epävarmuus, kuinka opitaan perhe-elämä uudelleen siviilissä perhe on monesti hyvin yksin, ei tiedetä mistä apua on saatavilla. Psykologi Eerikäisen mukaan vankien perheitä on ainakin kolmenlaisia: yhteistä perhe-elämää ennen vankilaa eläneitä, joissa pyritään pitämään yhteyttä vankila-aikanakin, perheitä, jotka helpottuvat isän joutuessa vankilaan ja perheitä, joissa isä ei ole ennen pitänyt yhteyttä, mutta haluaa nyt korvata menetetyn ajan Lähisuhdeväkivalta Raportissa käytetään lähisuhdeväkivaltatermiä perheen määrittelyn aika- ja paikkasidonnaisuuden vuoksi paitsi kun lähdeviittauksissa mainitaan perheväkivalta. Perheessä tai muissa lähisuhteissa väkivaltaa saattaa olla aikuisten välillä tai se voi kohdistua myös lapsiin. Kun puhutaan parisuhteessa esiintyvästä väkivallasta, käytetään termiä parisuhdeväkivalta. Seurustelusuhteessa ja perheessä tapahtuvia väkivallan muotoja ovat: fyysinen väkivalta, seksuaalinen hyväksikäyttö, henkinen väkivalta/emotionaalinen väkivalta, sanallinen väkivalta, vaikeneminen ja taloudellinen alistaminen. 28 Perheväkivalta on erittäin yleistä: suomalaisista vuotiaista naisista 40 % oli joutunut miehen tekemän fyysisen tai seksuaalisen väkivallan tai uhkailun kohteeksi joskus 15 vuotta täytettyään ja 14 % kyselyä edeltäneen vuoden aikana. Parisuhteessa olevista naisista 22 % oli joutunut nykyisen avio- tai avo- 27 Eerikäinen, Kaisu (2002). Puhe Vapautuvien Tuki ry:n seminaarissa Koko perhe lusii. 28 Elämä ilman pelkoa. Sosiaali- ja terveysalan tutkimus- ja kehittämiskeskus, Stakes / Naisiin kohdistuvan väkivallan ehkäisyprojekti Näytä lisää
Lapsi- ja perhetyön linjaukset RIKOSSEURAAMUSLAITOS 2013 ESIPUHE Perhe on jokaiselle tärkeä ja merkityksellinen. Perheyhteyksiä tuetaan, vahvistetaan ja jälleenrakennetaan myös rikosseuraamuksen aikana. Lisätiedot KAdonnuttA. etsimässä
Marjo Pajari Marjo Pajari KAdonnuttA vanhempaa etsimässä Ajatuksia ja ja kokemuksia hyvästä käytännöstä kadonneen vanhemman yhteydenottoprosessissa Marjo Pajari Kadonnutta vanhempaa etsimässä Ajatuksia Lisätiedot YK:n lapsen oikeuksien yleissopimus
YK:n lapsen oikeuksien yleissopimus Julkaisija: SUOMEN YK-LIITTO TÖÖLÖNTORINKATU 2B, 4. KRS 00260 HELSINKI www.ykliitto.fi Johdanto ja historia: MARIAKAISA AULA ja JOHANNA KIILI Taitto: AGAIN DESIGN Paino: Lisätiedot MENNYTTÄ EI VOI MUUTTAA, MUT HUOMISEEN VOI VAIKUTTAA
MENNYTTÄ EI VOI MUUTTAA, MUT HUOMISEEN VOI VAIKUTTAA Huostaanotettujen lasten ja heidän biologisten vanhempiensa välinen yhteydenpito vanhempien kokemana Kirsi Heliävirta, Mari Jämsén ja Tanja Kiiskinen Lisätiedot SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen
Rikosseuraamusviraston julkaisuja 3/2005 SELVINPÄIN OLOSTA TULEE HYVÄ FIILIS Päihdeongelmaisten vankien voimaantuminen Vuokko Karsikas Rikosseuraamusviraston julkaisuja 3/2005 SELVINPÄIN OLOSTA TULEE HYVÄ Lisätiedot SISÄLLYS 1 JOHDANTO 2
SISÄLLYS 1 JOHDANTO 2 2 MITÄ PERHE- JA LÄHISUHDEVÄKIVALTA ON? 3 2.1 Yleistä 3 2.2 Perhe- ja lähisuhdeväkivallan muodot 3 2.2.1 Fyysinen väkivalta 3 2.2.2 Psyykkinen väkivalta 3 2.2.3 Seksuaalinen väkivalta Lisätiedot ERO JA ISYYS Opas eroperheiden kanssa työskenteleville
Simo Pernu Mikko Pohjola ERO JA ISYYS Opas eroperheiden kanssa työskenteleville SISÄLLYS ESIPUHE...2 1 JOHDANTO...4 2 VANHEMMUUDEN MUUTOKSET...7 2.1 Muutoksia vanhemmuudessa...7 2.2 Isyyden muutokset...11 Lisätiedot Turun malli lähisuhde- ja perheväkivaltaan puuttumisessa
kuva Andrei Bildjuschkin Turun malli lähisuhde- ja perheväkivaltaan puuttumisessa Turun lähisuhdeväkivallan ehkäisytyöryhmä 2013 1 Tiivistelmä 1. Johdanto ja työryhmä 2. Mitä väkivalta on Lähisuhdeväkivallan Lisätiedot PERHEASIOIDEN SOVITTELU JA SEN TÄRKEYS UUSPERHEILLE
PERHEASIOIDEN SOVITTELU JA SEN TÄRKEYS UUSPERHEILLE Kaisa Meriö-Mielonen Uusperheneuvojakoulutus 2012 Sisällysluettelo 1. JOHDANTO... 1 2. LAPSET JA VANHEMPIEN ERO... 2 3. LAPSET JA UUSPERHE... 4 4. PERHEASIOIDEN Lisätiedot Pesäpuu ry & Lastensuojelun Keskusliitto
uskomme sinuun usko sinäkin Opas lastensuojeluun sijoitetun nuoren läheisille ja työntekijöille Aikuisten opas Pesäpuu ry & Lastensuojelun Keskusliitto Kun yksi ovi sulkeutuu, toinen ovi avautuu, mutta Lisätiedot HUOSTAANOTOSTA HUOLIMATTA tietoa ja tukea huostaanotettujen lasten vanhemmille
HUOSTAANOTOSTA HUOLIMATTA tietoa ja tukea huostaanotettujen lasten vanhemmille Erika Lehtovirta - Merja Viljanen Opinnäytetyö, kevät 2007 Diakonia-ammattikorkeakoulu, Diak Etelä, Helsinki Sosiaalialan Lisätiedot POIS VÄKIVALLASTA SUUNTAVIIVOJA NAISTEN TURVAKODIN PERUSTAMISEEN JA TOIMINTAAN
POIS VÄKIVALLASTA SUUNTAVIIVOJA NAISTEN TURVAKODIN PERUSTAMISEEN JA TOIMINTAAN SISÄLLYSLUETTELO Esipuhe Sanasto 1 Johdanto 4 2 Teoreettinen tausta 7 3 Tavoitteet ja periaatteet 15 4 Turvakodin perustaminen Lisätiedot Sosiaalialan ammattilaisen eettiset ohjeet. Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013
Arki, arvot, elämä, etiikka Sosiaalialan ammattilaisen eettiset ohjeet Sosiaalialan korkeakoulutettujen ammattijärjestö Talentia ry Ammattieettinen lautakunta Helsinki 2013 a a e e Arki, arvot, elämä, Lisätiedot Alkoholiongelmasta kärsivien joukossa on eniten niitä, jotka eivät koskaan ole ottaneet ryyppyäkään
Susanna Oksanen Alkoholiongelmasta kärsivien joukossa on eniten niitä, jotka eivät koskaan ole ottaneet ryyppyäkään Tutkimus Huoltaja-/Sosiaaliturva-lehden välittämästä alkoholiperheen kuvasta vuosina Lisätiedot Selvitys perhe- ja lapsensurmien taustoista vuosilta 2003-2012. Selvitys. Sisäinen turvallisuus
Selvitys perhe- ja lapsensurmien taustoista vuosilta 2003-2012 Selvitys Sisäinen turvallisuus SISÄASIAINMINISTERIÖN JULKAISUJA 35/2012 SISÄASIAINMINISTERIÖ KUVAILULEHTI Julkaisun päivämäärä 30.8.2012 Tekijät Lisätiedot Teoilla tuloksiin. Sisäisen turvallisuuden ohjelman tulokset
Teoilla tuloksiin Sisäisen turvallisuuden ohjelman tulokset Sisäministeriö KUVAILULEHTI Julkaisun päivämäärä / 28.10.2014 Tekijät / Sisäisen turvallisuuden sihteeristö, Sisäministeriö Julkaisun laji / Lisätiedot Kymmenen kysymystä kasvatuksesta
Kymmenen kysymystä kasvatuksesta Toim. Elina Nivala Lasten Keskus Kymmenen kysymystä kasvatuksesta Toim. Elina Nivala Lasten Keskus Lapsen huollon tarkoituksena on turvata lapsen tasapainoinen kehitys Lisätiedot Vankila lapsuudessa lapset vankilassa Tutkimus lapsista, joiden elämää äidin vankeus värittää. Rosi Enroos
RIKOSSEURAAMUSVIRASTON JULKAISUJA 1/2008 Vankila lapsuudessa lapset vankilassa Tutkimus lapsista, joiden elämää äidin vankeus värittää Rosi Enroos RIKOSSEURAAMUSVIRASTON JULKAISUJA 1/2008 Vankila lapsuudessa Lisätiedot 1 (109) PÄIVITETTY 6.11.2009. (((äää PPP
1 (109) PÄIVITETTY 6.11.2009 P (((äää PPP 2 (109) SISÄLLYSLUETTELO 1. JOHDANTO...7 2. LAPSEN HUOLTO JA ASUMINEN...9 2.1. Yleistä...9 2.2. Lähihuoltajuus ja lapsen asuminen...9 2.2.1. Vanhemman puuttuva Lisätiedot Vauvojen kaltoinkohtelu Tunnistaminen ja puuttuminen ensikodeissa
Ensi- ja turvakotien liitto ry Tanja Henttonen Vauvojen kaltoinkohtelu Tunnistaminen ja puuttuminen ensikodeissa Vauvojen kaltoinkohtelu Tunnistaminen ja puuttuminen ensikodeissa Tanja Henttonen Pro gradu Lisätiedot Lapsen hyvän kasvun ja kehityksen. riskitekijöiden ja suojaavien tekijöiden tunnistaminen
Lapsen hyvän kasvun ja kehityksen riskitekijöiden ja suojaavien tekijöiden tunnistaminen 1 Opaskirjan on laatinut Helsingin kaupungin sosiaaliviraston lapsiperheiden palvelujen vastuualueen riskiolosuhdetyöryhmä Lisätiedot Laki ja asiakkaan oikeudet
Laki ja asiakkaan oikeudet Sosiaali- ja terveydenhuollon ulkopuoliset tekijät -työryhmä Loppuraportti IV RAPORTTI 48 2011 RAPORTTI 48 /2011 Laki ja asiakkaan oikeudet Sosiaali- ja terveydenhuollon ulkopuoliset Lisätiedot Seksuaalirikollisten hoito
LAUSUNTOJA JA SELVITYKSIÄ 2009:20 Seksuaalirikollisten hoito Lausuntotiivistelmä LAUSUNTOJA JA SELVITYKSIÄ 2009:20 Seksuaalirikollisten hoito Lausuntotiivistelmä ISSN 1458-7149 ISBN 978-952-466-917-7 Lisätiedot LÄHISUHDEVÄKIVALTA NÄKYVIIN LASTENVALVOJAN TYÖSSÄ. Kun lähisuhdeväkivallasta puhuu, siitä tulee totta
LÄHISUHDEVÄKIVALTA NÄKYVIIN LASTENVALVOJAN TYÖSSÄ Kun lähisuhdeväkivallasta puhuu, siitä tulee totta Ero mahdollisuus vai uhka? Viranomaisten käytännöt ja mahdollisuudet ehkäistä väkivaltaa erotilanteissa Lisätiedot MUN KAIKKI ON TÄRKEITÄ
MUN KAIKKI ON TÄRKEITÄ SOS-LAPSIKYLÄÄN SIJOITETTUJEN LASTEN SOSIAALISET VERKOSTOT Pro gradu -tutkielma Sonja Vanhanen 83199 Syksy 2009 Sosiaalipolitiikan laitos Turun yliopisto TURUN YLIOPISTO Sosiaalipolitiikan Lisätiedot rakentaminen lapsia varten ja heidän kanssaan Euroopan neuvoston ministerikomitean suuntaviivat lapsiystävällisestä oikeudenkäytöstä
m o n o g r a f i a 5 Euroopan rakentaminen lapsia varten ja heidän kanssaan Euroopan neuvoston ministerikomitean suuntaviivat lapsiystävällisestä oikeudenkäytöstä Euroopan neuvoston ministerikomitean Lisätiedot Perhehoitoon sijoitettujen lasten antamat merkitykset kodilleen ja perhesuhteilleen
1 Kati Hämäläinen Perhehoitoon sijoitettujen lasten antamat merkitykset kodilleen ja perhesuhteilleen Väestöntutkimuslaitoksen julkaisusarja D 56/2012 2 Julkaisija: Väestöntutkimuslaitos, Väestöliitto Lisätiedot Anja Rantala PERHEKESKEISYYS PUHETTA VAI TODELLISUUTTA?
JYVÄSKYLÄ STUDIES IN EDUCATION, PSYCHOLOGY AND SOCIAL RESEARCH 198 Anja Rantala PERHEKESKEISYYS PUHETTA VAI TODELLISUUTTA? Työntekijöiden käsitykset yhteistyöstä erityistä tukea tarvitsevan lapsen perheen Lisätiedot YK:n yleissopimus vammaisten henkilöiden oikeuksista ja sopimuksen valinnainen pöytäkirja
YK:n yleissopimus vammaisten henkilöiden oikeuksista ja sopimuksen valinnainen pöytäkirja FINLANDS FN-FÖRBUND UNA FINLAND Julkaisija: Suomen YK-liitto Töölöntorinkatu 2b, 4. krs 00260 Helsinki www.ykliitto.fi Lisätiedot KUVAILULEHTI Julkaisun päivämäärä O I K E U S M I N I S T E R I Ö. Tekijät